|  |
| --- |
| ***Rezultatet kryesore të të nxënit sipas kompetencave kyçe***  **Shkalla 5 Kompetenca e komunikimit dhe e të shprehurit**  Nxënësi komunikon në mënyrë efektive: shprehet përmes një forme të komunikimit, për një temë të caktuar në një material (prezantim) prej 200 fjalësh dhe veçon çështjet kryesore; diskuton në grup në mënyrë konstruktive;  përdor drejt strukturën dhe rregullat standarde të drejtshkrimit të gjuhës amtare;  prezanton një projekt eksperimentues etj. të hartuar individualisht dhe në grup, duke përdorur në mënyrë efektive teknologjinë informative dhe teknologji të tjera;  përdor TIK‐un në mënyrë efektive gjatë komunikimit dhe ndërveprimit.  **Kompetenca e të menduarit**  Nxënësi mendon në mënyrë krijuese: prezanton në forma të ndryshme të të shprehurit, mënyrën e grumbullimit, të zgjedhjes dhe të klasifikimit të informatave, ofron argumente për zhvillimet aktuale lidhur me temën përkatëse;  krahason të paktën tri burime të ndryshme të informimit, argumenton saktësinë, rrethanat, gjen ngjashmëritë dhe dallimet dhe i prezanton gjetjet kryesore para të tjerëve në forma të ndryshme shprehëse, duke përdorur teknologjinë informative;  harton një detyrë me tekst, apo krijon një situatë logjike nga jeta e përditshme, e cila përmban një mesazh që kërkon zgjidhje matematikore apo një problem shkencor, modelon zgjidhjen e një problemi të dhënë (në klasë, apo jashtë saj) për një temë të caktuar nga një fushë mësimore, duke e zbërthyer në hapa të vegjël dhe jep sqarime të nevojshme për hapat e ndjekur në zgjidhjen e problemit, llogarit me saktësi koston e buxhetit të planifikuar për një aktivitet të caktuar, e prezanton atë me gojë dhe me shkrim, duke përdorur arsyetimin matematikor; gjykon vërtetësinë e një rezultati të dhënë;  prezanton me sukses rezultatet e punës së një detyre eksperimentale përmes përdorimit të teknologjisë informative dhe jep argumente që lidhin rezultatet e punës eksperimentale me udhëzimet teorike;  stimulon një situatë për marrjen e një vendimi për jetën e vet ose zgjidhjen e një problemi me interes shoqëror, lidh vendimin me pasojat në mënyrë të përgjegjshme.  **Kompetenca e të nxënit**  Nxënësi mëson për të nxënë: demonstron shkathtësi funksionale në përmbushjen e kërkesave të ndryshme për kryerjen e një detyre apo aktiviteti dhe gjatë të nxënit të dijeve të reja;  shfrytëzon në mënyrë efektive përvojat paraprake.  Diskuton dhe ndan përvojat me të tjerët për mënyrat më praktike të shfrytëzimit të përvojave paraprake në arritjen e dijeve të reja;  parashtron pyetje dhe shfaq mendime të strukturuara për zgjidhjen e një problemi apo detyre, bën përmbledhjen e së paku dy veprimeve të përdorura, zgjidh një problem të caktuar mësimor ose një situatë nga jeta e përditshme; përgatit me sukses një përmbledhje të dosjes personale (portofolit), me jo më pak se 900 fjalë;  shfrytëzon, në mënyrë të pavarur dhe efektive, teknologjinë informative dhe burime të tjera të informimit dhe i paraqet para të tjerëve përmes TIK‐ut dhe ndonjë forme tjetër të shprehjes;  paraqet idetë personale për mënyrën e zhvillimit të një aktiviteti të caktuar, duke dhënë mendime të argumentuara për rezultatet e pritura; shfrytëzon, në mënyrë të pavarur, udhëzimet e dhëna nga ndonjë burim informacioni.  **Kompetenca për jetën, sipërmarrjen dhe mjedisin**  Nxënësi kontribuon në mënyrë produktive: përgatit, prezanton, drejton dhe merr pjesë në një fushatë të informimit të qytetarëve me temë të caktuar, duke menaxhuar potencialin individual dhe atë të grupit, si dhe kohën, rreziqet dhe buxhetin në dispozicion;  harton një projekt me faza të menaxhuara mirë (individualisht ose në grup); analizon gjendjen e mjedisit (në klasë, në shkollë, në komunitet apo më gjerë), pasojat e ndotjes, propozon alternativa për mbikëqyrje dhe menaxhim të drejtë të gjendjes së vlerësuar më të ndjeshme dhe inicion zgjidhje konkrete.  **Kompetenca personale**  Nxënësi bën jetë të shëndetshme: analizon përparësitë dhe dobësitë personale, duke evidentuar masat përmes të cilave synon të mbështesë avancimin personal në përparësitë që ka dhe masat përmes të cilave synon të përmirësojë dobësitë personale;  merr pjesë ose udhëheq një grup pune. Më pas, raporton me gojë ose me shkrim për përvojat personale;  bën zgjidhje të bazuara në informacione dhe në përvoja të drejta për të mbrojtur shëndetin dhe mirëqenien nga rreziqet e ndryshme në jetën e përditshme vepron në jetën e përditshme në mënyrë të pavarur dhe të përgjegjshme.  **Kompetenca qytetare**  Nxënësi përkushtohet ndaj të mirës së përbashkët: paraqet në forma të ndryshme të të shprehurit, mënyrën e funksionimit të mjedisit të vet shoqëror;  demonstron shembuj konkretë të mbrojtjes së mjedisit natyror dhe atij të krijuar nga njeriu. Propozon alternativa se si të gjithë qytetarët mund të kontribuojnë në mënyra të ndryshme për këtë proces; diskuton me të tjerët apo në një formë tjetër të të shprehurit paraqet interesin personal dhe jep propozime për zgjidhjen e ndonjë problemi në komunitet e më gjerë;  përshkruan në formë verbale ose të shkruar, mundësinë e përdorimit të internetit dhe të informacioneve në mënyrë të përgjegjshme. Kompetenca digjitale Nxënësi përdor teknologjinë për të nxitur inovacion: përdor mjetet digjitale dhe mjediset informative;  përdor mjetet digjitale për të përpunuar, krijuar, realizuar dhe demonstruar tema mësimore nëpërmjet vizualizimeve të filmuara apo të animuara; gjen, organizon, analizon, përpunon dhe përdor informacionin nga një shumëllojshmëri burimesh dhe mediesh; zhvillon aftësitë krijuese, duke zbatuar njohuritë e marra në shkencën kompjuterike dhe mediat digjitale;  diskuton për përparësitë dhe kufizimet që vijnë nga përdorimi i teknologjive në jetën e individit, shoqërisë apo komunitetit; tregohet më i pavarur në procesin e mësimdhënies dhe mësimnxënies. |
| **Rezultatet e të nxënit sipas kompetencave të fushës/lëndës**  Kompetenca 1: Kërkimi i përgjigjeve ose i zgjidhjeve të problemeve shkencore  1. interpreton vrojtimet dhe të dhënat e tjera (paraqitur në formë verbale,diagramatike, grafike, simbolike ose numerike),  2.bën matje të distancës dhe kohës, të llogaritë shpejtësitë, të ndërtojë dhe të përdorë grafikët e tyre për të përcaktuar shpejtësinë, shpejtësinë terminale dhe nxitimin,  3.bën llogaritje me anë të raporteve dhe të konvertojë njësitë në vlerat e llogaritura;  4.lidh ndryshimet dhe diferencat e lëvizjes në grafikët e varësisë së distancës nga koha dhe të shpejtësisë nga koha dhe të interpretojë vijat e drejta dhe të lakuara;  5.interpreton sipërfaqet e mbyllura në grafikët e varësisë së shpejtësisë nga koha;  6.zbaton formulat që lidhin distancën, kohën dhe shpejtësinë për lëvizjen e njëtrajtshme dhe për lëvizjen njëtrajtësisht të ndryshuar dhe të llogaritë shpejtësinë mesatare për lëvizjen e ndryshuar;  Kompetenca 2: Përdorimi i njohurive shkencore dhe teknologjike  *1.*përdorë madhësitë fizike, njësitë përkatëse dhe simbolikën e sistemit SI;  2.përdor  shumëfishat dhe nënfishat e njësive të madhësive fizike;  3.paraqet rezultatet e matjeve dhe të vlerësojë me përafërsi pasaktësinë në matje;  4.përcakton termin skalar dhe vektorial dhe rezultanten e dy vektorëve me anë të metodës grafike;  5.përshkruan dhe të mat me saktësinë e duhur gjatësinë, duke përdorur vizore, mikrometër, kalibër;  6.përshkruan dhe të mat kohën me anë të sahateve dhe kronometrave;  7.identifikon modelet dhe prirjet, duke vendosur lidhjet dhe nxjerrë përfundime prej tyre;  8.zbaton njohuritë për një gamë të gjerë teknikash, instrumentesh, aparatesh dhe materialesh për të zgjedhur më të përshtatshmet për eksperimentin;  Kompetenca 3: Komunikimi me gjuhën shkencore dhe teknologjike  1. shpjegon dallimin ndërmjet termave vektor dhe skalar, kur i zbaton për zhvendosjen,distancën, shpejtësinë vektoriale dhe shpejtësinë lineare;  2.shpjegon me shembuj që në lëvizjen rrethore të njëtrajtshme vlera numerike e shpejtësisë mbetet konstante por shpejtësia vektoriale ndryshon (interpretim cilësor); |